Delia Matache s-a pozat în Piața Obor din București cu o geantă de rafie. După ce a publicat pozele, vedeta a stârnit un val de reacții pe internet.
Celebra cântăreață a ales să meargă cu metroul până la Obor. Delia nu a putut trece neobservată, dat fiind stilul vestimentar pentru care a optat în acea zi, haine largi, fes și o sacoșă imensă de rafie, unde și-a depozitat cumpărăturile făcute în piață.
Pozele făcute în piața din Obor și în metrou le-a publicat apoi pe Instagram.
"Am treburi..", a scris Delia pe Instagram, la fotografiile realizate în piața Obor și în metrou.
Vezi această postare pe Instagram
Cai care o urmăresc nu au ezitat să îi comenteze Deliei la poze: "Bine ai venit printre muritori!", "Dacă mamaia te-ar putea vedea sunt sigură că ar fi mândră cu cât stil porți "sacoșa" aia", "Și îmbrăcată în sacoșa aia, tot o frumoasă rămâi!", "Ador sacoșa", "Ce mișto!", "Haterii vor spune că ți-ai luat metrou privat",, sunt doar o parte dintre comentariile primite de Delia la pozele postate.
Nu e prima dată când Delia e criticată pentru stilul vestimentar pe care îl are.
"Cam ce aș mai putea să răspund la întrebarea "Hei, Delia! De ce nu te îmbraci și tu ca un om normal?"… orice ar însemna asta… Pentru că nu sunt un om normal. E nevoie de o subtitrare, e nevoie să scrii. Adică, în momentul în care se postează un artist într-o ținută, el trebuie să specifice: "Hei, nu uitați: sunt artist, mă duc la concert." Știți, concertul este ăla unde e o scenă, sunt lumini, reflectoare, oameni care plătesc un bilet și vor să vadă ceva spectaculos. Ceva spectaculos, nu un civil pe scenă, îmbrăcat normal. (…) "De ce nu te îmbraci normal?" Normal cum? Cam cât de normal?", a spus Delia pe TikTok, conform elle.ro.